Денизэ текIуэныгъэм хуокIуэ
Ди газетым зэрытетащи, Урысей телевиденэм и «Япэ каналымкIэ» екIуэкI «Голос. Дети» проект иным ди республикэм щыщ пщащэ ныбжьыщIэ Хекилаевэ Денизэ ехъулIэныгъэ иIэу хэтщ.
Къыхэгъэщыпхъэщ хъыджэбз цIыкIум и уэрэд жыIэкIэр къэпщытакIуэхэм зэрызэхахыу зэритхьэкъуар. Денизэ и макъ дахэмрэ зэчий инымрэ я фIыгъэкIэ зэпеуэм и Iыхьэ зыбжанэм пхыкIыфащ.
Абы и утыку ихьэгъуэ къэс и благъэ-Iыхьлыхэм хуэдэу, гузавэу кIэлъоплъ республикэм щыпсэу куэд. «Голос. Дети» зэпеуэм и зи чэзу Iыхьэу мэлыжьыхьым и 7-м екIуэкIам финалым кIуэ-ну зыхуагъэфэщахэм ари яхэтщ.
ЗэфIэкIкIэ Тхьэр зыхуэупса пщащэ ныбжьыщIэм и насып нэхъыбэ хъуну, зыхэтым фIыкIэ къахэщу, зэпеуэм пашэныгъэ щиубыдыну дыхуохъуахъуэ!
Щомахуэ Залинэ.
